ตลาดหุ้นเอเชียดีดตัวขึ้นเช้านี้ หลังนักลงทุนคลายวิตกเหตุโจมตีปารีส
ตลาดหุ้นเอเชียปรับตัวเพิ่มขึ้นในช่วงเช้าวันนี้ นำโดยตลาดหุ้นญี่ปุ่นที่ได้รับปัจจัยบวกจากการอ่อนค่าของเงินเยน ขณะเดียวกันนักลงทุนก็เริ่มคลายความกังวลเกี่ยวกับเหตุการณ์โจมตีปารีสเมื่อวันศุกร์ที่ผ่านมา
17 พ.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ นำโดยตลาดหุ้นญี่ปุ่นที่ได้รับปัจจัยบวกจากการอ่อนค่าของเงินเยน ขณะเดียวกันนักลงทุนก็เริ่มคลายความกังวลเกี่ยวกับเหตุการณ์โจมตีปารีสเมื่อวันศุกร์ที่ผ่านมา
โดยดัชนี MSCI Asia Pacific เพิ่มขึ้น 0.6% แตะ 131.31 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 19,641.67 จุด เพิ่มขึ้น 247.98 จุด, ดัชนี SSE Composite ตลาดหุ้นจีนเปิดวันนี้ที่ 3,629.98 จุด เพิ่มขึ้น 23.02 จุด, ดัชนี HSI ตลาดหุ้นฮ่องกงเปิดวันนี้ที่ 22,315.18 จุด เพิ่มขึ้น 304.36 จุด, ดัชนี TAIEX ตลาดหุ้นไต้หวันเปิดวันนี้ที่ 8,369.14 จุด เพิ่มขึ้น 73.74 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,967.36 จุด เพิ่มขึ้น 24.34 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,934.38 จุด เพิ่มขึ้น 18.65 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,661.28 จุด เพิ่มขึ้น 5.28 จุด
นอกจากนี้ ตลาดหุ้นเอเชียยังได้รับแรงหนุนจากการปิดพุ่งขึ้นของตลาดหุ้นนิวยอร์กเมื่อคืนนี้ เนื่องจากนักลงทุนมีมุมมองเป็นบวกว่า เหตุก่อการร้ายในกรุงปารีสจะไม่ส่งผลกระทบในระยะยาวต่อเศรษฐกิจสหรัฐและผลประกอบการของภาคเอกชน